
R A P O R T

asupra proiectului de Lege privind Statutul inspectorului de muncă
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 124/2018 din 14 martie  2018, cu dezbaterea pe fond, în procedură obişnuită, a proiectului de Lege privind Statutul inspectorului de muncă.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1011/22.11.2017)

· avizul negativ al Comisiei pentru drepturile omului, culte şi problemele minorităţilor naţionale (nr.4c-5/129/21.03.2018)

· avizul favorabil al Comisia pentru administraţie publică și amenajarea teritoriului (nr.4c-6/106/27.03.2018)
· avizul favorabil al Consiliului Economic şi Social (nr.4828/10.10.2017)

Proiectul de lege a fost adoptat de Senat în şedinţa din 12 martie 2018.

Proiectul de lege are ca obiect de reglementare statutul inspectorului de muncă, urmărind stabilirea  drepturilor și obligațiilor  specifice acestuia, precum și a incompatibilităților, interdicțiilor și măsurilor de protecție aplicabile funcției publice specifice de inspector de muncă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţele comisiei din 23 mai şi 6 iunie 2018, conform prevederilor art.55 din Regulamentul Camerei Deputaţilor, republicat, cu modificările şi completările ulterioare, au participat:
- d-l Eduard Corjescu – director, Ministerul Muncii 
- d-l Niculae Vornoiu – director, Inspecția Muncii

- d-na Luminița Corneci – director, Inspecția Muncii.
La lucrările comisiei şi-au înregistrat prezenţa 19 deputaţi, din totalul de 22 de membri ai comisiei.

Raportul comisiei a fost adoptat în şedinţa comisiei din 6 iunie 2018, cu majoritate de voturi (2 abţineri).
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport. 


PREŞEDINTE,







SECRETAR,



Adrian Solomon







Violeta Răduţ

Întocmit,

Consilier parlamentar Adriana Breazu
ANEXA 

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text

adoptat de Senat
	Text propus de Comisie

(autor amendament)
	Motivare

	1. 
	Lege 

privind Statutul inspectorului de muncă


	Nemodificat 
	

	2. 
	Art.1. - Prezenta lege reglementează statutul funcţionarilor publici numiţi în funcţia publică specifică de inspector de muncă, respectiv drepturile, îndatoririle specifice şi incompatibilităţile aplicabile inspectorului de muncă.


	Nemodificat 
	 

	3. 
	Art.2.- În îndeplinirea atribuţiilor de serviciu, inspectorul de muncă este învestit cu exerciţiul autorităţii de stat şi beneficiază de protecţia legii.


	Art.2. - În îndeplinirea atribuţiilor de serviciu, inspectorul de muncă este învestit cu exerciţiul autorităţii de stat.
Autori: membrii comisiei 

	Corelare cu observaţiile din avizul Consiliului Legislativ.

	4. 
	Art.3. - Inspectorul de muncă exercită prerogativele funcţiei urmărind asigurarea respectării prevederilor legale în domeniul relaţiilor de muncă, al securităţii şi sănătăţii în muncă şi al supravegherii pieţei prin luarea măsurilor prevăzute de lege, în principal pentru combaterea muncii nedeclarate, prevenirea accidentelor de muncă şi a bolilor profesionale, precum şi restricţionarea comercializării produselor neconforme.


	Art.3. - Inspectorul de muncă exercită prerogativele funcţiei urmărind asigurarea respectării prevederilor legale în domeniul relaţiilor de muncă, al securităţii şi sănătăţii în muncă şi al supravegherii pieţei prin luarea măsurilor prevăzute de lege, în principal pentru combaterea muncii nedeclarate, prevenirea accidentelor de muncă şi bolilor profesionale, restricţionarea comercializării produselor neconforme, precum şi pentru prevenirea şi combaterea discriminării pe piaţa muncii. 
Autori: membrii comisiei


	Corelare cu legislaţia în vigoare.

	5. 
	Art.4.- Salarizarea inspectorului de muncă se face potrivit Legii-cadru nr. 153/2017 privind salarizarea personalului plătit din fonduri publice, cu modificările şi completările ulterioare, şi a altor acte normative aplicabile.


	Art.4. - Salarizarea inspectorului de muncă se face potrivit Legii-cadru nr.153/2017 privind salarizarea personalului plătit din fonduri publice, cu modificările şi completările ulterioare.
Autori: membrii comisiei 


	Sintagma eliminată vine în contradicţie cu prevederile art.1 din Legea nr.153/2017.

	6. 
	Art.5. - (1) Inspectorul de muncă din cadrul inspectoratelor teritoriale de muncă are dreptul de a efectua activităţi de control, de a întocmi acte de control şi de a constata şi aplica sancţiuni contravenţionale, astfel:

a) pe tot teritoriul ţării, indiferent de locul de muncă în care îşi desfăşoară activitatea în mod curent, în baza deciziei emise de inspectorul general de stat;

b) pe teritoriul judeţului în a cărui rază teritorială se află sediul inspectoratului teritorial de muncă în cadrul căruia îşi desfăşoară activitatea în mod curent.

(2) Activitatea de control se realizează numai în baza legitimaţiei de control, a insignei şi a ordinului de deplasare semnat de conducătorul instituţiei sau de către persoana desemnată de acesta, precum şi după completarea registrului unic de control al entităţii controlate, în condiţiile prevăzute de Legea nr.252/2003 privind registrul unic de control.

(3) În cazul controalelor pentru depistarea muncii nedeclarate, registrul unic de control se va completa după terminarea controlului.

(4) Inspectorii de muncă desfăşoară activităţi de control inopinate, tematice şi de fond - şi activităţi de control organizate conform Programului - cadru de acţiuni al Inspecţiei Muncii, respectiv Programului propriu de acţiuni al inspectoratului teritorial de muncă, aprobate de către inspectorul general de stat.


	Art.5.- (1) Inspectorul de muncă din cadrul inspectoratelor teritoriale de muncă are dreptul de a efectua activităţi de control, de a întocmi procese-verbale, de a constata nerespectarea prevederilor legale şi de a aplica sancţiunile corespunzătoare prevăzute de lege, astfel:

a) – b) nemodificate
(2) Activitățile de control prevăzute la alin.(1) se realizează numai în baza legitimaţiei de control, a insignei care atestă funcţia îndeplinită în exercitarea atribuţiilor stabilite prin lege şi a ordinului de deplasare semnat de conducătorul instituţiei sau de către persoana desemnată de către acesta, precum şi după completarea registrului unic de control al entităţii controlate, în condiţiile prevăzute de Legea nr.252/2003 privind registrul unic de control.

(3) În cazul controalelor pentru identificarea cazurilor de muncă nedeclarată, registrul unic de control se completează după terminarea controlului.

(4) Inspectorii de muncă desfăşoară activităţi de control inopinat, tematic şi de fond - şi activităţi de control organizate conform Programului - cadru de acţiuni al Inspecţiei Muncii, respectiv Programului propriu de acţiuni al inspectoratului teritorial de muncă, aprobate de către inspectorul general de stat.

Autori: membrii comisiei 

	Pentru corelare cu prevederile art.20 alin.(1) din Legea nr. 108/1999, potrivit cărora, „constatările rezultate în urma controalelor şi a cercetării evenimentelor, măsurile, precum şi sancţiunile dispuse de inspectorii de muncă sunt consemnate de aceştia în procese- verbale”.
Corelare cu prevederile alin.(1).

Pentru precizia normei, după termenul „insignei”, este necesară inserarea formulării  regăsită şi în partea introductivă a art.19 din Legea nr. 108/1999.

Unitate de terminologie.
Pentru respectarea normelor de tehnică legislativă.

Corectitudinea formulării.


	7. 
	Art.6. - Inspectorul de muncă din cadrul aparatului propriu al Inspecţiei Muncii poate efectua activităţi de control pe întreg teritoriul ţării , numai împreună cu inspectori de muncă din cadrul inspectoratului teritorial de muncă pe raza căruia se derulează activitatea de control.


	Art.6. - Inspectorul de muncă din cadrul aparatului propriu al Inspecţiei Muncii poate efectua activităţi de control pe întreg teritoriul ţării, potrivit prevederilor art.5 alin.(1) lit.a), numai împreună cu inspectori de muncă din cadrul inspectoratului teritorial de muncă pe raza căruia se derulează activitatea de control.

Autori: membrii comisiei 

	

	8. 
	Art.7. - Inspectorul de muncă are următoarele drepturi specifice:

a) dreptul la suplimentarea cu 5 zile lucrătoare a numărului de zile de concediu de odihnă anual, prin derogare de la prevederile Ordonanţei Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, cu modificările ulterioare;

b) dreptul de a beneficia de decontarea cheltuielilor de transport pentru îndeplinirea sarcinilor de serviciu în cadrul şi în afara localităţii în care îşi desfăşoară activitatea, în condiţiile prevăzute de Hotărârea Guvernului nr. 1860/2006 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului, cu modificările şi completările ulterioare;

c) dreptul de a beneficia de perfecţionare profesională în domeniul specific de activitate şi în domeniile care se interconectează cu specificul activităţii instituţiei, susţinute prin programele organizate de Centrul de pregătire şi perfecţionare profesională propriu al Inspecţiei Muncii, prevăzut la art.2 alin.(1) lit.c) din Regulamentul de organizare şi funcţionare a Inspecţiei Muncii, aprobat prin Hotărârea Guvernului nr.488/2017 sau de furnizorii publici şi privaţi de formare profesională, autorizaţi în condiţiile legii, şi decontate de angajator;

d) dreptul de a participa la schimburi de experienţă şi bune practici în domeniul inspecţiei muncii, cu instituţii sau organisme similare din ţările membre ale Uniunii Europene;

e) dreptul de a beneficia de o zi plătită de angajator, cu ocazia Zilei Inspecţiei Muncii, în care nu desfăşoară activităţi specifice de control, ci activităţi de informare.

	Nemodificat 
a) dreptul de a beneficia de concediu de odihnă anual, după cum urmează: 

Vechimea în muncă

Durata concediului de odihnă

până la 10 ani

25 de zile lucrătoare

peste 10 ani

30 de zile lucrătoare

b) nemodificată 

c) dreptul de a beneficia de perfecţionare profesională în domeniul specific de activitate şi în domeniile care se interconectează cu specificul activităţii instituţiei, susţinută prin programele organizate de Centrul de Pregătire şi Perfecţionare Profesională al Inspecţiei Muncii sau de furnizorii publici şi privaţi de formare profesională, autorizaţi în condiţiile legii, şi decontate de angajator;

d) nemodificată

Lit.e) se elimină
Autori: membrii comisiei 
	Pentru unitate redacţională, precum şi pentru respectarea stilului normativ.

Corelare cu denumirea centrului.

Preluat la art.17 reformulat, pentru o mai bună sistematizare a textului.

	9. 
	Art.8. - Inspectorul de muncă are următoarele îndatoriri:

a) să utilizeze legitimaţia de serviciu şi insigna numai în exercitarea atribuţiilor de serviciu;

b) să se prezinte la programul de lucru normal, precum şi la programul stabilit pentru desfăşurarea unor acţiuni inopinate de control;

c) să respecte, în exercitarea atribuţiilor de control, prezumţia de nevinovăţie a persoanelor care fac obiectul controlului, să adopte un comportament civilizat, să manifeste obiectivitate şi nepărtinire, să fie ferm şi exigent;

d) să analizeze cu obiectivitate toate documentele şi informaţiile pe care angajatorii au obligaţia de a le pune la dispoziţie inspectorului de muncă pentru realizarea controlului sau pentru efectuarea cercetării evenimentelor;

__
e) să dovedească disponibilitate în situaţiile în care este necesară prezenţa acestuia la locul de muncă în afara programului de lucru, în situaţii temeinic justificate, pentru îndeplinirea atribuţiilor de serviciu, cu compensarea timpului lucrat, potrivit legii.
f) să analizeze efectele aplicării actelor normative din domeniul de activitate şi să înainteze superiorului ierarhic, propuneri de modificare sau completare a acestora, atunci când situaţia o impune;

g) să informeze de îndată compartimentul de resurse umane din cadrul Inspecţiei Muncii/inspectoratului teritorial de muncă despre dobândirea calităţii procesuale de învinuit sau inculpat, precum şi despre măsurile procesuale penale dispuse ori hotărârile penale pronunţate împotriva sa;

h) să monitorizeze modul de îndeplinire a măsurilor dispuse în activitatea de control şi, după caz, să aplice sancţiunile contravenţionale pentru neîndeplinirea acestora, conform prevederilor legale;

i) să sesizeze instituţia în cadrul căreia îşi desfaşoară activitatea, în cazul în care, cu prilejul desfăşurării unei activităţi de control, constată că se află într-o situaţie de incompatibilitate sau că există un conflict de interese.


	Preambul nemodificat 
a) nemodificată
b) să se prezinte la programul normal de lucru, precum şi la programul stabilit pentru desfăşurarea unor acţiuni de control inopinat;
c) să respecte, în exercitarea atribuţiilor de control, prezumţia de nevinovăţie a persoanelor care fac obiectul controlului, să adopte un comportament civilizat, să manifeste imparţialitate şi nepărtinire, să fie ferm şi exigent;
d) să analizeze cu obiectivitate toate documentele şi informaţiile pe care angajatorii au obligaţia de a le pune la dispoziţia inspectorului de muncă pentru realizarea controlului sau pentru efectuarea cercetării evenimentelor;

e) să consemneze în procesul-verbal întocmit în urma controlului planul de măsuri în sarcina angajatorului.

f) să dovedească disponibilitate în situaţiile în care este necesară prezenţa sa la locul de muncă în afara programului normal de lucru, în situaţii temeinic justificate, pentru îndeplinirea atribuţiilor de serviciu, cu compensarea timpului lucrat, potrivit legii.

devine g) nemodificată
devine h) nemodificată
devine i) nemodificată
devine  j) nemodificată
Autori: membrii comisiei 

	Pentru respectarea normelor de tehnică legislativă.

În vederea aplicării legii nr. 270/2017 Legea preventiei.



	10. 
	Art.9. - (1) Inspectorului de muncă i se interzice:

a) să efectueze controale la entitatea care desfăşoară activităţi conform legii, în cadrul căreia soţul/soţia inspectorului de muncă sau altă persoană cu care acesta este rudă sau afin până la gradul II, inclusiv, are calitatea de asociat sau acţionar, administrator, director, cenzor, sau al cărui reprezentant legal este;

b) să efectueze controale la entitatea în cadrul căreia sau pentru care desfăşoară activităţi o persoană care este soţ/soţie, rudă sau afin până la gradul II, inclusiv, cu inspectorul de muncă.

__
(2) Funcţia publică specifică de inspector de muncă nu este incompatibilă cu desfăşurarea de activităţi în domeniul formării profesionale, organizate conform legii, cu condiţia ca prin desfăşurarea acestora şi datorită particularităţii raporturilor cu angajatorii ori cu reprezentanţii acestora, să nu fie afectată obiectivitatea şi nepărtinirea în exercitarea atribuţiilor de control.


	a) să efectueze controale la entitatea în cadrul căreia soţul/soţia inspectorului de muncă sau altă persoană cu care acesta este rudă sau afin până la gradul II, inclusiv, are calitatea de asociat sau acţionar, administrator, director, cenzor, sau al cărui reprezentant legal este;

b) nemodificată
c) să folosească informaţiile obţinute în activitatea de control pentru a obţine foloase necuvenite sau pentru a prejudicia imaginea instituţiei în care îşi desfașoară activitatea;

d) să abuzeze de calitatea oficială şi să compromită, prin activitatea sa publică, prestigiul funcţiei sau al instituţiei din care face parte;

e) să redacteze, să tipărească sau să difuzeze materiale ori publicaţii cu caracter politic, imoral sau care instigă la indisciplină.
(2) Funcţia publică specifică de inspector de muncă nu este incompatibilă cu desfăşurarea de activităţi în domeniul formării profesionale, organizate conform legii, cu respectarea prevederilor art.18 lit.a) din Legea nr.108/1999.

Autori: membrii comisiei 
	Au fost preluate de la art.10, pentru o mai bună structurare şi sistematizare a textului, fiind vorba tot despre interdicţii.

	11. 
	Art.10. - Inspectorului de muncă îi este interzis, în orice împrejurare:

a) să folosească informaţiile obţinute în activitatea de control pentru a obţine foloase necuvenite sau pentru a prejudicia imaginea instituţiei în care îşi desfașoară activitatea;
b) să abuzeze de calitatea oficială şi să compromită, prin activitatea sa publică, prestigiul funcţiei sau al instituţiei din care face parte;
c) să redacteze, să tipărească sau să difuzeze materiale ori publicaţii cu caracter politic, imoral sau care instigă la indisciplină, în exercitarea funcţiei.


	Se elimină.
Autori: membrii comisiei 
	Prevederile au fost preluate la art.9, pentru o mai bună structurare şi sistematizare a textului, fiind vorba tot despre interdicţii.

	12. 
	Art.11. - Inspectorul de muncă beneficiază de stabilitate în funcţie şi independenţă faţă de orice schimbare guvernamentală şi orice influenţă neprevăzută din afară, de natură să-i influenţeze libertatea de execuţie, apreciere şi decizie şi care îl poate îngrădi sau împiedica în realizarea activităţii de control.
	Art.10. - Inspectorul de muncă beneficiază de stabilitate în funcţie şi independenţă faţă de orice schimbare guvernamentală şi orice influenţă neprevăzută din afară, de natură să-i afecteze libertatea de exercițiu, decizie sau control în exercitarea atribuțiilor de serviciu, apreciere şi decizie şi care îl poate îngrădi sau împiedica în realizarea activităţii de control.

Autori: membrii comisiei 


	Corelare cu art.13.

	13. 
	Art.12. - (1) Daunele materiale constatate prin hotărâre judecătorească definitivă, suferite de inspectorul de muncă sau membrii familiei acestuia, în timpul şi/sau din cauza exercitării atribuţiilor de serviciu, se vor acoperi de instituţia la care acesta este angajat. Recuperarea valorii acestor daune se face de către instituţia plătitoare de la cei vinovaţi, potrivit legii.

(2) Condiţiile de acordare şi recuperare a sprijinului financiar prevăzut la alin.(l) se stabilesc prin ordin al ministrului muncii şi justiţiei sociale, în termen de 90 de zile de la data intrării în vigoare a prezentei legi.

	Art.11. - (1) Pentru prejudiciile materiale, constatate prin hotărâre judecătorească definitivă, aduse  inspectorului de muncă sau membrilor familiei acestuia, în timpul şi/sau din cauza exercitării atribuţiilor de serviciu, se plătesc despăgubiri de către instituţia la care acesta este angajat. Recuperarea valorii despăgubirilor plătite se face de către instituţia plătitoare, de la cei vinovaţi, potrivit legii.

(2) Condiţiile de acordare şi recuperare a despăgubirilor  prevăzute la alin.(1) se stabilesc prin ordin al ministrului muncii şi justiţiei sociale, în termen de 90 de zile de la data intrării în vigoare a prevederilor  prezentei legi.

Autori: membrii comisiei 

	Corelare cu observaţiile din avizul Consiliului Legislativ-
Semnalăm că textul propus, instituie un paralelism legislativ, reluând dispoziţia cuprinsă la art.12 alin.(6) din Legea nr. 108/1999.


	14. 
	Art.13. - Inspectorul de muncă supus ingerinţelor, influenţei sau oricărei alte forme de presiune este îndreptăţit să aducă la cunoştinţă de îndată şi în scris acest fapt şefului său direct şi/sau să solicite şefilor ierarhici superiori, înlăturarea constrângerilor care îi alterează libertatea de apreciere, execuţie, decizie sau control sau să propună înlocuirea lui din echipa de control.


	Art.12. - Inspectorul de muncă supus ingerinţelor, influenţei sau oricărei alte forme de presiune este obligat să aducă la cunoştinţă de îndată şi în scris acest fapt şefului său direct şi/sau să solicite şefilor ierarhici superiori, înlăturarea constrângerilor care îi alterează libertatea de apreciere, de exercițiu, decizie sau control ori să propună înlocuirea lui din echipa de control.

Autori: membrii comisiei 


	Pentru precizia normei.

Claritatea formulării.

	15. 
	Art.14. - (1) Inspectorul de muncă beneficiază de sprijin financiar din partea instituţiei prin suportarea sumelor necesare asigurării asistenţei juridice, în cazurile în care actele şi faptele îndeplinite în timpul exercitării atribuţiilor de serviciu, în limitele şi cu respectarea prevederilor legale, fac obiectul unor proceduri judiciare.

(2) Condiţiile de acordare a sprijinului financiar prevăzut la alin.(1) sau de recuperare a acestuia în situaţia în care inspectorul de muncă este găsit vinovat de către instanţa de judecată, se stabilesc prin ordin al ministrului muncii şi justiţiei sociale, în termen de 90 de zile de la data intrării în vigoare a prezentei legi.


	Devine art.13 nemodificat 
	

	16. 
	Art.15.-Inspectorul general de stat şi inspectorii şefi vor asigura, prin conferinţe de presă, comunicate de presă şi alte mijloace specifice, contracararea unor campanii de defăimare a Inspecţiei Muncii, respectiv a inspectoratului teritorial de muncă, dacă se constată că inspectorii de muncă au exercitat atribuţiile de serviciu în limitele de competenţă.


	Devine art.14 nemodificat
	

	17. 
	Art.16. - Perioada în care îşi desfăşoară activitatea persoana numită în funcţia publică specifică de inspector de muncă se consideră vechime în specialitatea studiilor absolvite.


	Devine art.15 nemodificat
	

	18. 
	Art.17. – Ziua de 11 iulie a fiecărui an se declară, Ziua Inspecţiei Muncii.


	Art.16. – (1) Se instituie ziua de 11 iulie - Ziua Inspecţiei Muncii.

(2) Cu ocazia Zilei Inspecţiei Muncii, inspectorii de muncă nu vor desfăşoara activităţi specifice de control, ci activităţi de informare.

Autori: membrii comisiei 


	Pentru respectarea normelor de tehnică legislativă.
Preluat de la art.7 lit.e), pentru o mai bună sistematizare a textului.



	19. 
	Art.18. - Dispoziţiile prezentei legi se completează cu prevederile Legii nr.188/1999 privind Statutul funcţionarilor publici, republicată, cu modificările şi completările ulterioare, precum şi cu prevederile celorlalte acte normative care reglementează funcţia publică, în măsura în care acestea nu conţin dispoziţii contrare.


	Art.17. - Dispoziţiile prezentei legi se completează cu prevederile Legii nr.108/1999 pentru înfiinţarea şi organizarea Inspecţiei Muncii, republicată, cu modificările şi completările ulterioare şi a Legii nr.188/1999 privind Statutul funcţionarilor publici, republicată, cu modificările şi completările ulterioare, precum şi cu prevederile celorlalte acte normative care reglementează funcţia publică, în măsura în care acestea nu conţin dispoziţii contrare.

Autori: membrii comisiei 


	Prevedere necesară.








PAGE  
15

